Dis weer tyd vir die jaarlikse Agri Mega Week in Bredasdorp.
Tussen 17 en 20 September kom die landboubedryf weer dié jaar byeen in die skilderagtige Overberg. Die fokus is vanjaar op Afrika en verskeie internasionale afvaardigings word verwag by die eerste Dorper-wêreldkonferensie; Dorper- en Witdorper-wêreldkampioenskapskou; 20ste Jersey-wêreldkonferensie en talle ander gebeure wat tydens die week aangebied word.
Die 22ste AMW bied wol-, kleingraan-, suiwel- en lewendehawe-produsente die geleentheid om hul produkte ten toon te stel. Meer as 400 landbourolspelers sal na verwagting tydens die weeklange ekspo uitstal en op die jongste tegnologie vir produsente, kleinboerontwikkeling en plaaswerkerprogramme fokus. Meer as 20 000 mense word gedurende die week verwag.
Vanjaar sal die fokus op Afrika tydens aanbiedings ŉ hoogtepunt wees. Daar word reeds vir etlike jare gepraat oor die toenemend belangrike rol van Afrika as ŉ sleutelkosvoorsiener aan die res van die planeet. Dié onderwerp word getakel van alle kante af gedurende kongresse en debatte wat gedurende die week gevoer gaan word.
Die 1ste Dorper-wêreldkonferensie en die Dorper- en Witdorper-wêreldkampioenskapskou vind tydens Agri Mega Week 2014 plaas. Kundiges van regoor die wêreld sal hul kennis en vaardighede oor verskeie onderwerpe rakende die Dorper deel. Die tema van die konferensie is: "Vordering en volhoubaarheid van Dorper-teling".
Onder die sprekers is Ernest Connan, voormalige President van die SA Dorper-vereniging, Dr Adrian Veitch, voormalige President van die Australiese Dorper-vereniging, Giancarlo Antonie, 'n Dorper-teler van Brasilië, Dr. Derrick Swart, 'n veekundige by die Landbounavorsingsraad (LNR) en Dr Pier Ronchietto, 'n afgetrede Senior Navorser van die ARC-Vee-instituut.
Die Dorper-skou en die 7de Wêreld- Dorper- en Witdorper-kampioenskap vind ook tydens Agri Mega Week plaas. Daar word verwag dat 800 Dorpers en Wit Dorpers deur telers van Suid-Afrika en Namibië vertoon sal word en om die kampioenskapskroon sal meeding.
Die beoordelaars vir hierdie skouspel is ervare en hoogs gekwalifiseerd. Die nuwe elektroniese Hi-Lo-stelsel van beoordeling sal van toepassing wees. Daar is word beoordeel in 16 verskillende groepklasse in elke afdeling (Dorper en Wit Dorpers), met ses kampioenklasse in elke groep (junior, senior en grootkampioen).
Die 20ste Jersey-wêreldkonferensie word ook gedurende Agri Mega Week aangebied. Afvaardigings van talle lande het reeds hul deelname bevestig. Die program sluit analise van die jersey as ras, besprekings oor die aanpaspaarheid van die ras in verskillende Afrika lande, besoeke aan jersey kuddes en aspekte van die melkbedryf in. 'n Hoogtepunt is die beoordeling van verskillende koeiklasse tydens die Nasionale Jersey Skou wat ook tydens die week aangebied word.
Die SA Damara kampioenskap en die SA Boerboel kampioenskap vind ook tydens Agri Mega Week plaas. Boere, plaaswerkers en hul gesinne word genooi om te kom deel in Agri Mega Week se gesinspret. Die ekspo bied ook meer as 400 uitstallers, 4x4-uitdagings, 'n opwindende damesprogram, vars plaasprodukte en ŉ boeremark by die Parmalat-padstal aan. Heerlike kos en wyn, kompetisies, demonstrasies, plaaswerker- en kleinboerprogramme, landboupatente, en die BKB Mega-veiling en Mega Skaaptelkompetisie beloof om ieder en elk te vermaak.
HOOGTEPUNTE VAN AGRI MEGA WEEK:
Program: Dinsdag, 16 September 2014
• 09:00 - Internasionale Dorper Kongres
• 18:30 - Plaaswerker van die Jaar Gala-geleentheid
Program: Woensdag, 17 September 2014
• 09:00 - OABS Paneelbespreking (grond-water en arbeidsdebat)
OVERBERG AGRI OPLEIDINGSLOKAAL
• 09:00 - Landboujeugleierskonferensie
PARMALAT SKOLETENT: PERSEEL AL
• 09:00 - 13:00 - Parmalat Skoleprogram
MEGA PARK ALGEMEEN
• 10:00 – 12:00 - Mega Trekkerbestuurkompetisie: Sessie 1
• 11:00 - 11:30 & 16:00 – 16:30 - Skaap-skeerdemonstrasies aangebied deur CMW
• 09:00 - Dorper- en Witdorper-wêreldkampioenskapskou
Program: Donderdag, 18 September 2014
• 09:00 - Graan SA: Bespreking (bewarings boerdery, wintergraan - toekoms)
DEPARTEMENT LANDBOU LESINGSLOKAAL
• 09:00 - Plaaswerkerprogram
• 09:00 - 17:00 - Pluimvee uitstallings: Pluimvee uitstal saal
• 09:00 - 17:00 - Veteraantrekkeruitstallings en Demonstrasies
• 09:00 - 17:00 - Dorper -en Witdorper- wêreldkampioenskapskou
• 09:00 - 17:00 - Jersey SA kampioenskapProgram: Vrydag, 19 September 2014
• 09:00 - Debat: “Nou is die tyd vir georganiseerde landbou om te kom met ‘n oplossing”
• 14:00 - Percheron Algemene Jaarvergadering
• 09:30 - 14:00 - Mega Skaaptel kompetisie
• 09:00 – 17:00 - Parmalat Padstal
• 09:00 - 17:00 - 4 x 4 DemonstrasiesProgram: Saterdag, 20 September 2014
• 10:00 - SA Skaaphond Assosiasie:
• 15:00 - Roofvoël – Vliegdemonstrasie deur Eagle Encounters
• Voldag: Mega Perdeskou